25 мая 1985 года на плошчы святога Пятра ў Рыме папа Ян Павел ІІ усклаў кардынальскі берэт на галаву арцыбіскупа Анджэя Марыі Дэскура. Гэта была незвычайная кансісторыя, узрушальная і здзіўляльная. Чаму Папа прызначае кардыналам паралізаванага чалавека? Пасада кардынала — гэта ж не тытул ці ўзнагарода за працу біскупа. Кардыналы — першыя дарадцы і памочнікі Папы, яны выконваюць вельмі важныя ў Касцёле функцыі. Чаму чалавек, які ўжо не здольны працаваць з-за хваробы, быў менаваны кардыналам?